als_Latn dik_Latn tur_Latn
Gjykata e Apelit ka vërtetuar aktgjykimin e Gjykatës Themelore të Prishtinës, të datës 05 Prill 2016, ndaj ish-prokurores Vahide Badivuku, për "marrje ryshfeti". Me këtë rast, Apeli ka konfirmuar tre vite burgim për korrupsion ndaj ish-prokurores, një vit burg për I.K. dhe 3000 euro gjobë për I.S., të dënuar në të njëjtin rast për "ushtrim të ndikimit".
Ky është njoftimi i plotë i Gjykatës së Apelit:
Gjykata e Apelit e Kosovës ka refuzuar si të pa bazuara ankesat e Prokurorisë Speciale të Republikës së Kosovë dhe avokatit mbrojtës në çështjen e të akuzuarës V.B., duke vërtetuar kështu aktgjykimin e Gjykatës Themelore në Prishtinë, te datës 05.04.2016.
Sipas këtij aktgjykimi, e akuzuara V.B. është shpallur fajtore për veprën penale: “Marrja e ryshfetit”,( vepër të cilën e kishte kryer në cilësi të prokurores se shtetit), nga neni 428 par.1 të Kodit Penal të Republikës së Kosovës dhe është dënuar me 3 vjet burgim. Asaj po ashtu i është shqiptuar dënimi me gjobë prej 5.000(pesëmijë)Euro, si dhe i është ndaluar ushtrim i funksionit në Administratën Publike, ose në Shërbimin Publik, për tri vjet.
Kolegji gjyqësor i Gjykatës së Apelit, i ka ri cilësuar veprimet e dy të akuzuarve tjerë të këtij rasti I.K. dhe I.S. nga “ Ushtrim ndikimi “ në “Dhënie ryshfeti” . I pari është dënuar me një vjet burgim, ndërsa të dytit i është vërtetuar dënimi me gjobë prej 3 mijë eurosh.
als_Latn als_Latn als_Latn als_Latn als_Latn